laion/Wikipedia-Exotic huggingface dataset:
দিগন্তের রহস্যসমূহ

দিগন্তের রহস্যসমূহ (ফরাসি: Le Chef-d'Oeuvre ou Les mystères de l'horizon) বেলজিয় চিত্রকর র‍্যনে মাগ্রিত কর্তৃক ১৯৫৫ সালে অঙ্কিত পরাবাস্তব তৈলচিত্র। চিত্রটি নীল রঙের পটভূমিতে অঙ্কিত। চিত্রকর্মে বোলার টুপি পরিহিত আপাতদৃষ্টিতে তিনজন অভিন্ন পুরুষকে চিত্রিত করা হয়েছে। তারা গোধূলি সময়ে একটি বহিরাঙ্গনে দাঁড়ানো। যদিও তারা একই স্থানে অবস্থান করছে, তবুও প্রত্যেকের অস্তিত্ব পৃথক বাস্তবতায় নিহিত রয়েছে বলে মনে হয়। প্রত্যেকেই আলাদা দিকের মুখোমুখি। প্রতি পুরুষের মাথার উপর মোম অঙ্কিত একটি করে বক্র চাঁদ আছে। চিত্রটির স্রষ্ঠা রেনে ম্যাগ্রিট বোলার টুপির ভক্ত ছিলেন, তাকে প্রায়ই বিভিন্ন স্থিরচিত্রে বোলার টুপি পরিহিত অবস্থায় দেখা যেতো। ১৯২৬ সালে তার অঙ্কিত মিউজিংস অব আ সলিটারি ওয়াকার চিত্রের পর হতে পরবর্তী চিত্রকর্মে নিয়মিত বোলিং টুপির উপস্থিতি লক্ষ্য করা যায়। বোলিং টুপি অপরিজ্ঞাত বা অভিন্ন ব্যক্তিত্বের প্রতীক হিসাবে উপস্থাপিত হয়। ম্যাগ্রিট ১৯৬৪ সালে একই বিষয়ে দ্য মাস্টারপিস অব দ্য হরাইজন (ফরাসি: Le Chef-d'Oeuvre ou les Mystères de l'Horizon) নামে আরেকটি 'গোচে' চিত্র এঁকেছিলেন। David Sylvester (ed.), Sarah Whitfield and Michael Raeburn, René Magritte, Catalogue Raisonné, Gouaches, Temperas, Watercolours and Papiers Collés, London, 1994, vol. IV, no. 1547, illustrated p. 264 "impressionist & modern art {!} sotheby's l05002lot000203056990027000en"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  চিত্রকর্ম
রামকুমার চট্টোপাধ্যায়

রামকুমার চট্টোপাধ্যায় (২১ আগস্ট ১৯২১ – ১৮ মার্চ ২০০৯) ছিলেন একজন ভারতীয় বাঙালি গায়ক। তিনি মূলত বাংলা পুরাতনী ও ভক্তিমূলক গানের গায়ক ছিলেন। "স্ত্রীর পত্র" ও "অমরগীতি" চলচ্চিত্রে তিনি সংগীত পরিচালনার কাজও করেন। অষ্টাদশ-ঊনবিংশ শতাব্দীর বাংলা গানে তার দক্ষতা ছিল প্রবাদপ্রতিম। তার রেকর্ড করা কয়েকটি বিখ্যাত গান হল "একদা এক বাঘের গলায়", "কাদের কূলের বউ", "একি তোমার মানের সময়", "Let me go ওরে দ্বারি" ইত্যাদি। তার পুত্র শ্রীকুমার চট্টোপাধ্যায় এই ধারার অপর এক বিশিষ্ট গায়ক।
প্লাবন কোরেশী

প্লাবন কোরেশী একজন বাংলাদেশী সুরকার, গীতিকার এবং সঙ্গীতশিল্পী। তিনি মায়া: দ্য লস্ট মাদার চলচ্চিত্রের "বাড়ির ঐ পূর্বধারে" গানের সুরায়োজনের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন। কোরেশী গীতিকার ও সুরকার হিসেবে ১৯৯০- দশক এর মাঝামাঝি সময় থেকে কাজ করছেন। তার গীতে ও সুরে উল্লেখযোগ্য অ্যালবাম হল মনির খানের অঞ্জনা, রবি চৌধুরীর রঙের বন্ধু, ফজলুর রহমান বাবুর ইন্দুবালা, দিলরুবা খানের তোমার আমার, রিংকুর বিবাগী, এবং ধ্রুব গুহের একক গান "একলা পাখি" ও "যে পাখি ঘর বোঝেনা"। ২০১৭ সালে "ইশকুলে যাব না" গানের মধ্য দিয়ে তিনি প্রথমবারের মত সঙ্গীতশিল্পী হিসেবে আবির্ভূত হন। গানটির গীতিকার এবং সুরকার তিনি নিজেই। গানটির সঙ্গীতায়োজন করেছেন মুহিদুল মুন। গানটি প্রকাশ করেছে সাউন্ডটেক। ২০১৯ সালের শেষভাগে তিনি ফকির হযরত শাহের গীতে "ভালোবাসার নাম নেবো নাম মুখে" গানের সুরারোপ করেন এবং এতে কণ্ঠ দেন। এটি তার সুরারোপিত অন্য কোন গীতিকারের লেখা প্রথম গান। মডার্ন ফোক ধারার গানটির সঙ্গীতায়োজন করেন রিয়েল আশিক। গানটির ভিডিও নির্মাণ করেন সাইফুল ইসলাম। গান ও ভিডিওটি আবর্তন মিডিয়ার ইউটিউব চ্যানেলে প্রকাশিত হয়। মধ্যবিত্ত (আসন্ন) কষ্টে আছে আইজুদ্দিন সাপলুডু পাষানী ২০২০: শ্রেষ্ঠ সুরকার বিভাগে জাতীয় চলচ্চিত্র পুরস্কার - "বাড়ির ঐ পূর্বধারে" (চলচ্চিত্র - মায়া: দ্য লস্ট মাদার) "জাতীয় চলচ্চিত্র পুরস্কার আমার দায়িত্ব বাড়িয়ে দিয়েছে : প্লাবন কোরেশী"। বাংলাদেশ প্রতিদিন। ২১ ডিসেম্বর ২০২০। সংগ্রহের তারিখ ১০ জানুয়ারি ২০২১।  আহমেদ, সাজু (২৪ সেপ্টেম্বর ২০১৬)। "মৌলিক গান সৃষ্টিতে সংশ্লিষ্টদের শিক্ষার কোন বিকল্প নেই ॥ প্লাবন কোরেশী"। দৈনিক জনকন্ঠ। সংগ্রহের তারিখ ১০ জানুয়ারি ২০২১।  "নতুন পরিচয়ে প্লাবন কোরেশী"। বাংলাদেশ প্রতিদিন। ২৩ অক্টোবর ২০১৭। সংগ্রহের তারিখ ৩ ডিসেম্বর ২০২০।  "প্লাবন কোরেশীর নতুন গান"। দৈনিক মানবজমিন। ৪ নভেম্বর ২০১৯। সংগ্রহের তারিখ ৩ ডিসেম্বর ২০২০।  "প্লাবন কোরেশীর গান 'ভালোবাসার নাম নেবো না মুখে'"। বাংলানিউজটোয়েন্টিফোর.কম। ৬ নভেম্বর ২০১৯। সংগ্রহের তারিখ ৩ ডিসেম্বর ২০২০।  কাদের, মনজুর (৩ ডিসেম্বর ২০২০)। "কারা পাচ্ছেন জাতীয় চলচ্চিত্র পুরস্কার"। দৈনিক প্রথম আলো। সংগ্রহের তারিখ ৩ ডিসেম্বর ২০২০।
ইমন চৌধুরী

ইমন চৌধুরী একজন বাংলাদেশী সঙ্গীত পরিচালক। তিনি চিরকুট সঙ্গীতদলের গিটারবাদক, ম্যান্ডোলিন বাদক ও সঙ্গীত পরিচালক। তিনি মায়া: দ্য লস্ট মাদার চলচ্চিত্রের সঙ্গীতায়োজনের জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন। ইমন নরসিংদী জেলায় বেড়ে ওঠেন। তার বাবা মতিউর রহমান চৌধুরী নরসিংদী নজরুল একাডেমির অধ্যক্ষ এবং মা হেলেনা একজন সঙ্গীতজ্ঞ। তার সঙ্গীত ও গিটারের তালিম নেওয়া শুরু হয় তার বাবার কাছ থেকে। পরবর্তীকালে তিনি নরসিংদীর সঞ্চয়ের কাছেও গিটার শিখেন। ইমন ২০১৫ সালের ১২ই নভেম্বর ফারজানা নীপা জেরীর সাথে বিবাহবন্ধনে আবদ্ধ হন। জেরী তার মামাতো বোন। তাদের এক কন্যা সন্তান রয়েছে। "সেরা অভিনেতা তারিক আনাম অভিনেত্রী সুনেরাহ"। দৈনিক যুগান্তর। ৩ ডিসেম্বর ২০২০। সংগ্রহের তারিখ ৩ ডিসেম্বর ২০২০।  সুমী, শারমীন সুলতানা (২৮ এপ্রিল ২০১৮)। "আমাদের গিটার জাদুকর"। দৈনিক প্রথম আলো। সংগ্রহের তারিখ ৩ ডিসেম্বর ২০২০।  "আজ গিটারিস্ট ইমনের বিয়ে"। বাংলানিউজটোয়েন্টিফোর.কম। ১২ নভেম্বর ২০১৫। সংগ্রহের তারিখ ৩ ডিসেম্বর ২০২০।  ইন্টারনেট মুভি ডেটাবেজে ইমন চৌধুরী
ভীতকর ঘাতক

ভীতকর ঘাতক (ফরাসি: L'Assassin menacé) বিপদগামী ঘাতক নামেও পরিচিত, বেলজিয় চিত্রশিল্পী র‍্যনে মাগ্রিত কর্তৃক ১৯২৭ সালে অঙ্কিত পরাবাস্তব তৈলচিত্র। চিত্রটি একটি হত্যা, হত্যাকারী ও আসন্ন বিপদকে কেন্দ্র করে অঙ্কিত। চিত্রটির মূল বিষয় পালংকে শুয়ে থাকা রক্ত মাখানো একজন নগ্ন মহিলা। চিত্রটির শিরোনামে উল্লিখিত হত্যাকারী একজন কেতাদুরস্থ লোক, তার ব্যাগের পাশে একটি চেয়ারে তার জামা ও বোলার টুপি রাখা; তিনি ঘটনাস্থল হতে প্রস্থানের জন্য প্রস্তুত। তবে গ্রামোফোনের সংগীতের শব্দে তার প্রস্থান বিলম্বিত হচ্ছে, তিনি অহেতুক স্বাচ্ছন্দ্যে গ্রামোফোন শুনছেন। এসময় দুইজন লোক হলঘরের দুইপাশে মুগুর ও জাল হাতে ঘাতককে ফাঁদে ফেলার জন্য ওঁত পেতে অপেক্ষা করছে। একই সময় তিনজন ব্যক্তি বারান্দা হতে ঘরের ভিতরে তাকিয়ে আছেন। কথিত আছে যে গ্রামোফোনে খুন হওয়া মহিলার চিৎকারে পুনরায় শোনাচ্ছে। জানালার বাইরে তুষারাবৃত পর্বত দেখা যাচ্ছে। চিত্রটির স্রষ্ঠা র‍্যনে মাগ্রিত বোলার টুপির ভক্ত ছিলেন, তাকে প্রায়ই বিভিন্ন স্থিরচিত্রে বোলার টুপি পরিহিত অবস্থায় দেখা যেতো। ১৯২৬ সালে তার অঙ্কিত মিউজিংস অব আ সলিটারি ওয়াকার চিত্রের পর হতে পরবর্তী চিত্রকর্মে নিয়মিত বোলার টুপির উপস্থিতি লক্ষ্য করা যায়। তন্মধ্যে এই চিত্রটি অন্যতম। চিত্রে চেয়ারের উপর রাখা হত্যাকারীর টুপি ছাড়াও এবং হত্যাকারীর জন্য অপেক্ষারত গুপ্তঘাতকদের মাথা বোলার টুপি লক্ষ্যণীয়। David Sylvester (ed.), Sarah Whitfield and Michael Raeburn, René Magritte, Catalogue Raisonné, Gouaches, Temperas, Watercolours and Papiers Collés, London, 1994, vol. IV, no. 1547, illustrated p. 264 Museum of Modern Art (নভেম্বর ২০০৪)। MoMA Highlights: 350 Works from The Museum of Modern Art। নিউ ইয়র্ক শহর: মিউজিয়াম অব মডার্ন আর্ট। পৃষ্ঠা ১০৩। আইএসবিএন 978-0-87070-490-1।  প্রবেশদ্বার:  চিত্রকর্ম
জহুরুল করিম

ড. জহুরুল করিম একজন বাংলাদেশি প্রখ্যাত কৃষিবিদ ও সাবেক সরকারি কর্মকর্তা। বর্ণাঢ্য কর্মজীবনে তিনি একজন বিশ্ববিদ্যালয় শিক্ষক, বিজ্ঞানী ও পরবর্তীতে সরকারি আমলা হিসাবে কর্মরত ছিলেন। সর্বশেষ, তিনি মৎস্য ও প্রাণিসম্পদ মন্ত্রণালয়ের সচিব ছিলেন। জহুরুল করিম ১৫ আগস্ট ১৯৪৮ সালে ব্রাহ্মণবাড়িয়া জেলার ছোট হরন গ্রামে জন্মগ্রহণ করেন। অন্নদা স্কুল ও ব্রাহ্মণবাড়িয়া কলেজে পড়াশুনা শেষে তিনি বাংলাদেশ কৃষি বিশ্ববিদ্যালয় থেকে স্নাতক ও এম এস সি সম্পন্ন করেন। তিনি কৃষি বিশ্ববিদ্যালয় ময়মনসিংহ থেকে কৃষি বিজ্ঞান বিষয়ে ১৯৬৮ সালে বিএসসি (এজি) ১ম স্থান অর্জন করেন ও একই বিশ্ববিদ্যালয় থেকে ১৯৬৯ সালে এমএসসি (এগ্রোনমি)তে ১ম স্থান অর্জন করেন। তিনি যুক্তরাজ্যের রেডিং বিশ্ববিদ্যালয় থেকে ১৯৭৮ সালে পিএইচডি ডিগ্রী লাভ করেন। ড. জহুরুল করিম বাংলাদেশ কৃষি বিশ্ববিদ্যালয় থেকে স্নাতক সম্পন্ন করার পর একই বিশ্ববিদ্যালয়ে শিক্ষক হিসাবে যোগদান করেন। পরবর্তীতে তিনি ব্রি’তে ২৪/০১/১৯৯৬ থেকে ০৮/০১/১৯৯৭ পর্যন্ত মহাপরিচালক হিসেবে দায়িত্ব পালন করেন। তাছাড়া, তিনি বাংলাদেশ কৃষি গবেষণা ইনস্টিটিউট, বাংলাদেশ কৃষি গবেষণা কাউন্সিল এবং মৎস ও পশু সম্পদ মন্ত্রণালয়ে বিভিন্ন সময়ে চাকুরিতে নিয়োজিত ছিলেন। ড. জহুরুল করিমকে ০২/০১/১৯৯৭ তারিখে ব্রি’র মহাপরিচালকের দায়িত্ব থেকে বাংলাদেশ কৃষি গবেষণা কাউন্সিল (বার্ক) এর নির্বাহী চেয়ারম্যান হিসেবে বদলী করা হয়। তিনি ১১ জানুয়ারি ২০০১ সাল থেকে ২৬ অক্টোবর ২০০২ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। তিনি বিভিন্ন বিজ্ঞান বিষয়ক সংস্থার সাথে ওতপ্রেত ভাবে জড়িত। দেশে তিনি বিজ্ঞানীদের সর্বোচ্চ সংস্থা 'বাংলাদেশ একাডেমী অফ সাইন্স' এর ফেলো পদে নির্বাচিত এবং সংস্থাটির ভাইস-প্রেসিডেন্ট হিসাবে দায়িত্ব পালন করেন। তাছাড়া একজন বিজ্ঞানী হিসাবে বৈশ্বিক যোগ্যতার স্বীকৃতি স্বরূপ তিনি 'দ্য ওয়ার্ল্ড একাডেমি অফ সায়েন্সেস' এর একজন ফেলো হিসাবেও নির্বাচিত। কর্মক্ষেত্রে অনন্য অবদানের জন্য তিনি একাধিক জাতীয় পুরস্কারে ভূষিত। তার মধ্যে অন্যতম, পরিবেশ বিষয়ে গুরুত্ত্বপূর্ণ অবদানের জন্য ২০২০ সালে জাতীয় পরিবেশ পদক প্রাপ্তি। তাছড়া কৃষি গবেষণায় দীর্ঘদিনের অবদান স্বরূপ জাতীয় ও আন্তর্জাতিক পর্যায়ে একাধিক পুরস্কার লাভ করেন। "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। বাংলাদেশ জাতীয় তথ্য বাতায়ন। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২০।  "ডঃ-মোঃ-জহিরুল-করিম, বাংলাদেশ ধান গবেষণা ইনস্টিটিউট"। বাংলাদেশ জাতীয় তথ্য বাতায়ন। সংগ্রহের তারিখ ২০২০-১২-০৩।
ইরশাদুল হক

ইরশাদুল হক একজন বাংলাদেশি সাবেক সরকারি কর্মকর্তা যিনি শিক্ষা মন্ত্রণালয়, খাদ্য মন্ত্রণালয় এবং মৎস্য ও প্রাণিসম্পদ মন্ত্রণালয়ের সচিব ছিলেন। তিনি শিক্ষা মন্ত্রণালয় ও খাদ্য মন্ত্রণালয়ের সচিব হিসেবেও দায়িত্ব পালন করেন। ইরশাদুল হক কুমিল্লা জেলার চান্দিনা থানার গল্লাই গ্রামে জন্মগ্রহণ করেন। ইরশাদুল হক বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৯৬ সাল থেকে ৪ আগস্ট ১৯৯৭ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। ৩ সেপ্টেম্বর ১৯৯২ সাল থেকে ১০ ফেব্রুয়ারি ১৯৯৩ সাল পর্যন্ত তিনি খাদ্য মন্ত্রণালয়ের সচিব হিসেবে দায়িত্ব পালন করেন। শিক্ষা মন্ত্রণালয়ের সচিব হিসেবেও তিনি দায়িত্ব পালন করেন। তিনি মৃত্যুবরণ করেছেন। "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। বাংলাদেশ জাতীয় তথ্য বাতায়ন। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২০।  "প্রাক্তন সচিবদের তালিকা, খাদ্য মন্ত্রণালয়"। বাংলাদেশ জাতীয় তথ্য বাতায়ন। ৩ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০২০।
সৈয়দ মার্গুব মোর্শেদ

সৈয়দ মার্গুব মোর্শেদ একজন বাংলাদেশি সাবেক সরকারি কর্মকর্তা যিনি তথ্য মন্ত্রণালয় এবং মৎস্য ও প্রাণিসম্পদ মন্ত্রণালয়ের সচিব ছিলেন। তিনি তথ্য মন্ত্রণালয়ের সচিব হিসেবেও দায়িত্ব পালন করেন। সৈয়দ মার্গুব মোর্শেদ শেরে বাংলা আবুল কাশেম ফজলুল হকের দৌহিত্র। তার পিতা সাবেক প্রধান বিচারপতি সৈয়দ মাহাবুব মোর্শেদ। সৈয়দ মার্গুব মোর্শেদ বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুলাই ২০০০ সাল থেকে ৩১ ডিসেম্বর ২০০০ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। তিনি তথ্য মন্ত্রণালয়ের সচিব হিসেবেও দায়িত্ব পালন করেন। ভূমি আপীল বোর্ডের চেয়ারম্যান হিসেবে তিনি ১ জুন ১৯৯৬ সাল থেকে ১৮ আগস্ট ১৯৯৬ সাল পর্যন্ত দায়িত্ব পালন করেন। "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। বাংলাদেশ জাতীয় তথ্য বাতায়ন। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২০।  ইতালি প্রতিনিধি, জমির হোসেন (২৭ জুলাই ২০১৯)। "শেরে বাংলা স্বর্ণ পদক পেলেন ইতালি প্রবাসী সাংবাদিক"। জাগোনিউজ২৪.কম। সংগ্রহের তারিখ ৪ ডিসেম্বর ২০২০।  "চেয়ারম্যান মহোদয়গণের নামের তালিকা, ভূমি প্রশাসন বোর্ড"। বাংলাদেশ জাতীয় তথ্য বাতায়ন। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২০।
প্রভাত সংগীত (রবীন্দ্রনাথ ঠাকুরের কাব্যগ্রন্থ)

প্রভাত সংগীত হলো রবীন্দ্রনাথ ঠাকুর কর্তৃক বাংলা ভাষায় রচিত একটি কাব্যগ্রন্থ। বইটি ১৮৮৩ খ্রিষ্টাব্দে সর্বপ্রথম প্রকাশিত হয়। রবীন্দ্রনাথ ঠাকুরের পূর্ববর্তী কাব্যগ্রন্থের নাম ছিল সন্ধ্যা সঙ্গীত (১৮৮২)। কাব্যগ্রন্থটিকে রবীন্দ্রনাথ ঠাকুরের কবি জীবনের দ্বিতীয় ধাপের সমাপ্তি হিসেবে গণ্য করা হয়। প্রভাত সংগীত গ্রন্থে রবীন্দ্রনাথ প্রকৃতি ও বিশ্বের আনন্দময়তার জয়গান গেয়েছেন। এছাড়াও তিনি তার "জীবন-স্মৃতি" গ্রন্থে শৈশবের স্মৃতিমন্থন করেন। রবীন্দ্রনাথ ঠাকুরের ব্যাখ্যায়: “অবশেষে একদিন সেই রুদ্ধ দ্বার জানি না কোন্ ধাক্কায় হঠাৎ ভাঙিয়া গেল, তখন, যাহাকে হারাইয়াছিলাম, তাহাকে পাইলাম। শুধু পাইলাম তাহা নহে, বিচ্ছেদের ব্যবধানের ভিতর দিয়া তাহার পূর্ণতর পরিচয় পাইলাম। সহজকে দুরূহ করিয়া তুলিয়া যখন পাওয়া যায় তখনই পাওয়া সার্থক হয়। এইজন্য আমার শিশুকালের বিশ্বকে প্রভাত-সংগীতে যখন আবার পাইলাম তখন তাহাকে অনেক বেশি পাওয়া গেল। এমনি করিয়া প্রকৃতির সঙ্গে সহজ মিলন, বিচ্ছেদ ও পুনর্মিলনে জীবনের প্রথম অধ্যায়ের একটা পালা শেষ হইয়া গেল।” এই কাব্যগ্রন্থে ১৮টি কবিতা রয়েছে। যথা: আহ্বান সংগীত নির্ঝরের স্বপ্নভঙ্গ প্রভাত-উৎসব অনন্ত জীবন অনন্ত মরণ পুনর্মিলন প্রতিধ্বনি মহাস্বপ্ন সৃষ্টি স্থিতি প্রলয় কবি বিসর্জন তারা ও আঁখি সূর্য ও ফুল সম্মিলন স্রোত চেয়ে থাকা সাধ সমাপন রবীন্দ্রনাথ ঠাকুর (১৫ এপ্রিল ২০১১)। The Essential Tagore। হার্ভার্ড ইউনিভার্সিটি প্রেস। পৃষ্ঠা ২৫৬–। আইএসবিএন 978-0-674-05790-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অমর নাথ প্রসাদ; এস জন পিটার জোসেফ (২০০৬)। Indian Writing In English:Critical Rum.(part-2)। সরুপ অ্যান্ড সন্স। পৃষ্ঠা ১৮–। আইএসবিএন 978-81-7625-725-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "কবিগুরুর সাহিত্যকর্ম"। risingbd.com। সংগ্রহের তারিখ ২০২০-০৭-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাশাবি ফ্রেজার (১৫ সেপ্টেম্বর ২০১৯)। Rabindranath Tagore। রিকশন বুকস। পৃষ্ঠা ৯১–। আইএসবিএন 978-1-78914-178-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হিরণ্ময় ব্যানার্জি (১৯৮১)। Rabindranath Tagore। প্রকাশনা বিভাগ তথ্য ও সম্প্রচার মন্ত্রণালয়। পৃষ্ঠা ৫৬–। আইএসবিএন 978-81-230-2270-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) রবীন্দ্রনাথ ঠাকুর। "প্রভাত-সংগীত"। জীবন-স্মৃতি। পৃষ্ঠা ২৩৯।  বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: প্রভাত সংগীত
অভিকা গোর

অভিকা গোর (জন্ম: ৩০ জুন, ১৯৯৭) একজন ভারতীয় চলচ্চিত্র এবং টেলিভিশন অভিনেত্রী। তিনি মূলত তেলুগু চলচ্চিত্র এবং হিন্দি টেলিভিশন ধারাবাহিকে অভিনয় করে থাকেন। তিনি হিন্দি টেলিভিশন ধারাবাহিক বালিকা বধু-তে আনন্দীর চরিত্রে অভিনয় করার জন্য পরিচিত। তার অভিনীত কয়েকটি সফল চলচ্চিত্রের মধ্যে রয়েছে উইয়ালা জাম্পালা (২০১৩), সিনেমা চুপিস্থা মাভা (২০১৫) এবং রাজু গারি গাধি ৩ (২০১৯)। অভিকা ২০০৮ সালের হিন্দি টেলিভিশন ধারাবাহিক বালিকা বধু দিয়ে অভিনয়ে আত্মপ্রকাশ করেছিলেন। ২০১৩ সালে উইয়ালা জাম্পালা-র মাধ্যমে তিনি তেলুগু চলচ্চিত্রে অভিষেক করেন। উইয়ালা জাম্পালা চলচ্চিত্রে তার ভূমিকার জন্য তিনি তৃতীয় দক্ষিণ ভারতীয় আন্তর্জাতিক চলচ্চিত্র পুরস্কারে শ্রেষ্ঠা নবাগতা অভিনেত্রী (তেলুগু) বিভাগে সাইমা পুরস্কার অর্জন করেছিলেন। June 30, India Today Web Desk; June 30, 2016UPDATED। "Avika Gor turns 19, brings in her birthday with Sasural Simar Ka actor Manish Raisinghan?"। India Today (ইংরেজি ভাষায়)। সংগ্রহের তারিখ ২০২০-০৪-২১।  উইকিমিডিয়া কমন্সে অভিকা গোর সংক্রান্ত মিডিয়া রয়েছে। ইন্টারনেট মুভি ডেটাবেজে অভিকা গোর (ইংরেজি) বলিউড হাঙ্গামায় অভিকা গোর ইন্সটাগ্রামে অভিকা গোর
নিশিতা বড়ুয়া

নিশীতা বড়ুয়া (জন্ম: ১৫ জুলাই ১৯৯০; নিশীতা নামে সুপরিচিত) হলেন একজন বাংলাদেশী সঙ্গীতশিল্পী। তিনি ২০০৬ সালে বাংলাদেশী টেলিভিশন চ্যানেল এনটিভিতে প্রচারিত সঙ্গীত বিষয়ক অনুষ্ঠান ক্লোজআপ ওয়ান তোমাকেই খুঁজছে বাংলাদেশ প্রতিযোগিতায় রানারআপ হন। নিশীতা বড়ুয়া ১৯৯০ সালের ১৫ জুলাই জন্মগ্রহণ করেন। তবে তিনি মূলত চট্টগ্রামের বাসিন্দা। তার বাবা শাক্য পদ বড়ুয়া ছিলেন সরকারী চাকুরিজীবী এবং মা সুচন্দা বড়ুয়া একজন গৃহিনী। অল্প বয়সেই তিনি সংগীত সম্পর্কে আগ্রহী ছিলেন এবং পরিবার থেকে সংগীত শিখতেন। নিশীতা তার চাচা সুমির বড়ুয়ার কাছ থেকে সংগীত বিষয়ে প্রাথমিক শিক্ষা লাভ করে। তিনি কুমিল্লার শ্রাবণী সাহার কাছ থেকে শিক্ষা নেয়ার পরে চট্টগ্রামে ওস্তাদ মিহির লালার কাছ থেকে দীর্ঘ সময় গান শিখেছিলেন। নিশীতা কুমিল্লার আওয়ার লেডি ফাতেমা উচ্চ বালিকা বিদ্যালয় এ পড়াশোনা শুরু করে পরে দার্জিলিংয়ে ২ বছর পড়েন। তারপর তিনি ডা. খাস্তগীর সরকারি বালিকা উচ্চ বিদ্যালয় থেকে মাধ্যমিক এবং চট্টগ্রাম কলেজ থেকে উচ্চ মাধ্যমিক পাশ করেন। পরবর্তীকালে তিনি ইন্ডিপেন্ডেন্ট বিশ্ববিদ্যালয় বাংলাদেশ থেকে বিবিএ ও এমবিএ ডিগ্রি অর্জন করেন। নিশীতা ২০০৬ সালে ক্লোজআপ ওয়ান তোমাকেই খুঁজছে বাংলাদেশ সংগীত প্রতিযোগিতার মধ্য দিয়ে সংগীত অঙ্গনে আসেন। ২০০৭ সালে তিনি তার প্রথম সংগীত অ্যালবাম "আমায় নিয়ে চলো" অ্যালবামটি বাংলাদেশের সংগীত শিল্পে খুব সফল হয়েছিল। নিশীতা একটি আন্তর্জাতিক অ্যালবাম "ভালোবাসার বৃষ্টি" এ কিছু বিদেশী গায়কের সাথে কণ্ঠ দেন। তিনি রেডিও টুডে এর রেডিও জকি হিসাবেও কাজ করেছিলেন। নিশীতা বিজ্ঞাপনের জন্য কিছু জিঙ্গেলে কণ্ঠ দিয়েছেন। "বাজাও বিয়ের বাজনা" এবং " মনে বড় জ্বালা" সহ বেশ কয়েকটি জনপ্রিয় সিনেমাতেও তিনি প্লেব্যাক করেছেন। "A memorable birthday for Nishita Barua"। ১৫ জুলাই ২০১৬। সংগ্রহের তারিখ ১৫ জুলাই ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বিনোদন প্রতিবেদক, ঢাকা। "এক হচ্ছেন ১২ বছর আগের ক্লোজআপ ওয়ান তারকারা"। প্রথম আলো। ঢাকা,বাংলাদেশ। সংগ্রহের তারিখ ২৬ জানুয়ারী ২০১৯।  উদ্ধৃতি ত্রুটি: <ref> ট্যাগ বৈধ নয়; own নামের সূত্রটির জন্য কোন লেখা প্রদান করা হয়নি "একই দিনে দুটি ছবিতে প্লেব্যাক করলেন নিশীতা বড়ুয়া"। Priyo। সংগ্রহের তারিখ ২৫ জানুয়ারি ২০১৪।  "শিল্পী হতে গেলে সিনেমায় প্লেব্যাকের বিকল্প নেই: নিশীতা"। সমকাল। ৬ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১৯।
কারি ইসমাইল

২০০৫ সালের জুন মাসে অপারেশন রেড উইংসের জবাবে আমেরিকান স্পেশাল ফোর্সের একটি হেলিকপ্টার ভেঙ্গে ফেলার অপরাধী ছিল তালেবান কমান্ডার কারি ইসমাইলের। ২০০৩ সালের ২ অক্টোবর ইসমাইল, আহমদ খদর এবং তার ছেলে আবদুলকারিম, আল-জাওফি, আল-ইরাকি এবং খালিদ হাবিব সকলেই দক্ষিণ ওয়াজিরিস্তানের একটি নিরাপদ বাড়িতে থাকতেন। পরের দিন ফজরের নামাজের পরে, খদর তার ছেলেকে বলেছিলেন যে পাকিস্তানি সেনারা গ্রামে একটি অভিযান চালানোর কথা জানিয়েছিল। এর কয়েক মিনিট পরে পাকিস্তানের একটি হেলিকপ্টার দল এবং কয়েকশো নিরাপত্তা বাহিনী গ্রামটিতে আক্রমণ করে। ২০০৪ সালের আগস্টে পাকিস্তান জানিয়েছিল যে তারা ইসমাইলকে আল-কায়েদার একটি "মূল ব্যক্তিত্ব" হিসাবে গ্রেপ্তার করেছে। Shepherd, Michelle, "Guantanamo's Child", 2008 Musharraf, Pervez, "In the Line of Fire: A Memoir", 2006 "The Reach of War; Qaeda Suspects Seized"। New York Times। Reuters। ২২ আগস্ট ২০০৪। সংগ্রহের তারিখ ২৯ ফেব্রুয়ারি ২০২০।  China Daily, Pakistan foils terror plots, 22 August 2004
দাসো এভিয়েশন

দাসো এভিয়েশন এসএ (ফরাসী উচ্চারণ: [daˈso]) হল সামরিক ও বাণিজ্যিক জেট প্রস্তুতকারী একটি আন্তর্জাতিক ফরাসি বিমান সংস্থা এবং দাসো গোষ্ঠীর সহায়ক সংস্থা। এটি ১৯২৯ সালে সোসিয়েটি দেস অ্যাভায়েন্স মার্সেল ব্লচ বা "এমবি" হিসাবে মার্সেল ব্লচ প্রতিষ্ঠা করেন। দ্বিতীয় বিশ্বযুদ্ধের পরে, ডার্সেল ব্লচ সংস্থাটির নাম পরিবর্তন করে মার্সেল ড্যাসাল্ট রাখেন এবং সংস্থার নামটি ১৯৪৭ সালের ২০ জানুয়ারি এভিয়েশন মার্সেল ডাসল্ট পরিবর্তন করা হয়। ১৯৭১ সালে ডাসল্ট ব্রুগুয়েটকে অধিগ্রহণ করে, এভিয়েশনস মার্সেল ডাসাল্ট-ব্রুগুয়েট এভিয়েশন (এএমডি-বিএ) গঠন করে। ১৯৯০ সালে সংস্থাটির নামকরণ করা হয় দাসো এভিয়েশন। এরিক ট্র্যাপিয়া ২০১৩ সালের ৯ই জানুয়ারি থেকে দাসো এভিয়েশন গোষ্ঠীর নেতৃত্বে রয়েছেন। দাসো এভিয়েশন গোষ্ঠী হল একটি আন্তর্জাতিক গোষ্ঠী, যা দাসো গোষ্ঠীর বেশিরভাগ বিমান কার্যক্রমকে অন্তর্ভুক্ত করে। দাসো গোষ্ঠী (৬২.১৭%) এয়ারবাস (৯.৯৩%) দাসো এভিয়েশন (০.৪৬%) বেসরকারী বিনিয়োগকারীরা (২৭.৪৪%) Dassault Aviation, [১][স্থায়ীভাবে অকার্যকর সংযোগ], retrieved 13 March 2019 "Dassault Names Eric Trappier as Chief to Succeed Edelstenne"। Bloomberg Businessweek। ২০১৩-০৬-২৪ তারিখে মূল থেকে আর্কাইভ করা। সংগ্রহের তারিখ ২০১২-১২-১৮।  "Dassault Aviation 2017 Annual Financial Report" (পিডিএফ)। সংগ্রহের তারিখ ২০১৮-০৩-০৮।
ফার ক্রাই ৬

ফার ক্রাই ৬ একটি আসন্ন ফার্স্ট পারসন শুটার গেম যা ইউবিসফ্ট টরন্টো দ্বারা নির্মিত এবং ইউবিসফ্ট দ্বারা প্রকাশিত। এটি অ্যামাজন লুনা, মাইক্রোসফ্ট উইন্ডোজ, প্লেস্টেশন ৪, প্লেস্টেশন ৫, এক্সবক্স ওয়ান, এক্সবক্স সিরিজ এক্স/এস এবং স্টাডিয়ার জন্য ফার ক্রাই সিরিজের ষষ্ঠ মূল কিস্তি। ক্যারিবীয় দ্বীপ ইয়ারে এই খেলাটি নির্ধারণ করা হয়েছে, “এল প্রেসিডেন্টে” আন্তন ক্যাস্তিলো (জিয়ানকার্লো এস্পোসিতো চিত্রিত) দ্বারা স্বৈরশাসন হিসাবে শাসিত, যিনি তার পুত্র ডিয়েগোকে (অ্যান্টনি গঞ্জালেজকে) তার শাসন অনুসরণ করার জন্য উত্থাপন করছেন। খেলোয়াড় কাস্তিলো এবং তার শাসনব্যবস্থা ভেঙে ফেলার চেষ্টা করে গেরিলা যোদ্ধা দানি রোজাসের ভূমিকা গ্রহণ করেন।
রহমতউল্লাহ সাফি

রহমতউল্লাহ সাফি (জন্ম ১৯৪৮) একজন প্রাক্তন আফগান সেনা কর্মকর্তা এবং মুজাহিদীন সেনাপতি যিনি সোভিয়েত-আফগান যুদ্ধের সময় যুদ্ধ করেছিলেন। পরে তাকে ইউরোপে তালিবান আন্দোলনের প্রতিনিধি বলে দাবি করা হয়েছিল। পূর্বে রাজকীয় আফগান সেনাবাহিনীর কর্নেল, তিনি রাজা জহির শাহের রাজত্বকালে ১,৬০০ জনের একটি অভিজাত কমান্ডো বাহিনীকে প্রশিক্ষণ দিয়েছিলেন। মোহাম্মদ দাউদ খান ক্ষমতা গ্রহণের পরে তিনি আফগানিস্তান ছেড়ে ইংল্যান্ডের উদ্দেশ্যে রওনা হন। ১৯৭৯ সালে আফগানিস্তানে সোভিয়েত আক্রমণের পরে, তিনি পীর সাইয়েদ আহমেদ গিলানির নেতৃত্বাধীন একটি মুজাহিদীন দল আফগানিস্তানের ন্যাশনাল ইসলামিক ফ্রন্টে যোগ দেন। একজন মুজাহিদীন কমান্ডার হিসাবে তিনি পাকিস্তানের পেশাওয়ার থেকে আফগানিস্তানের পাক্তিয়া ও কুনার প্রদেশে কার্যক্রম চালাতেন। তিনি ১৯৮৬ সালের ঝাওয়ার যুদ্ধে অংশগ্রহণ করেন। তিনি নিফার একটি প্রশিক্ষণ কেন্দ্রের দায়িত্বে ছিলেন, তিনি দাবি করেছিলেন যে তিনি ব্রিটিশদের সহায়তায় প্রায় ৮,০০০ মুজাহিদীনকে প্রশিক্ষণ দিয়েছিলেন। ১৯৮৫ সালে সাফি মুজাহিদীনদের একটি প্রতিনিধিদলকে যুক্তরাষ্ট্রে নেতৃত্ব দেন, যেখানে জেনারেল প্রায় এক ডজনেরও বেশি শহরের কলেজ ও বিশ্ববিদ্যালয়ে বক্তব্য রাখেন। কার্ডিএক পরীক্ষার জন্য জন্য সাফিকে ১৯৮৬ সালে পিটসবার্গে হাসপাতালে ভর্তি করা হয়েছিল; তার চিকিৎসা খরচ অনুদান হিসাবে ফ্রি আফগানিস্তানের কমিটি দ্বারা প্রদান করা হয়েছিল। ১৯৯৮ সালে সাফি ইংল্যান্ডের লন্ডনে বাস করছিলেন, কিন্তু জাতিসংঘের কাছে ওসামা বিন লাদেনকে হস্তান্তর করার জন্য মোল্লা ওমরকে বোঝাতে নবী মিসদাকের সাথে আফগানিস্তান চলে যান।জাতিসংঘের নিরাপত্তা পরিষদের এক প্রেস বিজ্ঞপ্তিতে তাকে ইউরোপে তালিবানের প্রতিনিধি হিসাবে দাবি করা হয়। ২০০৪ সালে, সাফি তার সামরিক কমিশন থেকে পদত্যাগ করেছিলেন এবং ২০০৪ সালের আফগানিস্তানের রাষ্ট্রপতি নির্বাচনে অংশ নেওয়ার ঘোষণা করেছিলেন। "Press Release, AFG/131, SC/7028"। United Nations Security Council। সংগ্রহের তারিখ মে ১০, ২০০৭।  Cooley, John; Said, Edward (২০০২)। Unholy Wars: Afghanistan, America and International Terrorism। Pluto Press। পৃষ্ঠা 77। আইএসবিএন 0-7453-1917-3।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "Cooley" নামটি একাধিক বার সংজ্ঞায়িত করা হয়েছে Isby, David (১৯৮৯)। War in a distant country, Afghanistan: invasion and resistance। Arms and Armour Press। পৃষ্ঠা 106। আইএসবিএন 0-85368-769-2।  Bend Bulletin - Jan 19, 1985 Afghans Appeal for More Aid Pittsburgh Post-Gazette - Sep 3, 1986 Afghan Rebel Appeals for US Support Newsweek: Mohammed Omar's Driver Says U.S. Soldiers Came Close to Finding Him; 'Man of the People' Fled His Kandahar Compound in Rickshaw, Slept in Basements "Radio Free Europe/ Radio Liberty"। ১৩ জুন ২০০৮ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০২০।